《和陈台州田园杂兴四首 其三》
明代·黄衷

白草带坰墟，閒堂是隐居。饮醇无所事，读易到斑如。

山色高秋后，鸦声落照馀。南中开石室，他日有藏书。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。